ফরিদপুরের চরভদ্রাসন উপজেলার গাজীরটেক ইউনিয়নের পদ্মার পাড় ঘেঁষে চরহাজিগঞ্জ বাজাররক্ষা বাঁধ মেরামতে ব্যপাক অনিয়ম ও দুর্নীতির অভিযোগ ওঠেছে। গত ৬ জুলাই উপজেলা নির্বাহী  অফিসার মে. আবদুর রশিদ কাজের দুর্নীতি চিহ্নিত করার তোলপাড় শুরু হয়। প্রায় ১ কি.মি. আয়তনের এল প্যাটার্নের উক্ত বাজার রক্ষা বাঁধ এলাকা ঘুরে জানা যায় ডাম্বিংকৃত জি-ও ব্যাগে বালুর পরিমান খুব কম। কোন কোন জিও ব্যগ বালু শূন্য অবস্থায় পদ্মা পাড়ের পানিতে ভাসতে দেখা যায়। ওই বাজার রক্ষা বাঁধ মেরামতের জন্য ৬টি দরপত্র আহ্বানের মাধ্যমে প্রায় ৩ কোটি টকা ব্যয়ে মোট ৫৫৪ মিটার বাঁধ এলাকা খ- খ- কাজ সম্পন্ন করা হচ্ছে বলে জানা যায়। এর মধ্যে ৫ খ-ের মেরামত কাজ সম্পন্ন দেখানো হয়েছে। শুধু ২০০৯-২০১০ অর্থবছরের কাজটি ঠিকাদার মো. কবিরুল আলম  আজো সম্পন্ন করতে পারেননি। ওই অর্থবছরের বাজারের পশ্চিম পাশের গুড় ও ভুসিমাল, হাঁটার পদ্মার পাড় ঘেঁষে ৪৫ মিটার বাঁধ মেরামতের জন্য ফরিদপুর পাউবো ৯০ লাখ টাকা বরাদ্দ দেয়। এতে প্রায় ৩০ হাজার বস্তা জিও বালুর ব্যাগ ডাম্বিং করার শর্ত থাকলেও গত শুক্রবার পর্যন্ত কাজ সম্পন্ন হয়নি। শুক্রবার ওই কাজের তদারকি দায়িত্বপ্রাপ্ত উপ-প্রকৌশলী আঃ ছাত্তার জানান, বাঁধের মেরামত এলাকায় আরো ২ হাজার বস্তা জিও ব্যাগ ডাম্বিং হলে কাজটি সমপন্ন হবে।  ফরিদপুর পাউবো সূত্র জানায়, উপজেলার চরহাজিগঞ্জ বাজার প্রতিরক্ষা কাজের জন্য জরুরিভাবে  গত ২২ মে ফরিদপুর পাউবো ৫টি খ-ে দরপত্র আহ্বান করে। এর মধ্যে ঠিকাদারি প্রতিষ্ঠান মীর আকতার লিমিটেড ওই বাঁধের ৫০ মিটার মেরামতকল্পে মোট ১৬ হাজার ৪৮৪ জিও ব্যাগ ডাম্বিংয়ের জন্য ৩৮ লাখ ৮১ হাজার টাকায় সর্বনিম্ন দরদাতা হিসেবে কাজটি পায়, তাজওয়ার ট্রেড সিমেন্ট নামক ঠিকাদারি প্রতিষ্ঠান ৬৬ মিটার বাঁধ মেরামতকল্পে ২১ হাজার ৭৬০ ব্যাগ ডাম্বিংয়ের জন্য ৪৭ লাখ ১৫ হাজার টাকায় কাজটি পায়, মের্সসা তাজুল ইসলাম নামক ঠিকাদারি প্রতিষ্ঠান ৫৪ মিটার বাঁধ মেরামত কাজে ১৭ হাজার ৮০ ব্যাগের জন্য ৪২ লাখ ৬৭ হাজার টাকায় কাজটি পায়, মো.  আনিছুর রহমান চৌধুরী ৩৫ মিটার মেরামতের জন্য ২৭ লাখ ১০ হাজার টাকায় কাজটি করেন এবং মেসার্স কামারজানী ট্রেডার্স ঠিকাদারি প্রতিষ্ঠান ৩০৪ মিটার বাঁধ এলাকা মেরামতের জন্য ৩০ লাখ ৯৮ হাজার টাকা চুক্তি মূল্যে মেরামত কাজ করে। গত ৫ জুলাই কাজের মেয়াদ শেষের দিনে সবাই নিজ নিজ কাজ সংশ্লিষ্টদের কাছে বুঝিয়ে দিয়েছে বলে জানা যায়।